
                                           REFERAT DE APROBARE
La proiectul de hotarare privind stabilirea nivelului impozitelor, taxelor si a altor sume cuvenite bugetului local pentru anul 2026
	
Proiectul de hotărâre respectă prevederile Titlului IX din Legea nr. 227/2015 privind Codul fiscal, cu modificările și completările ulterioare, coroborate cu cele Titlului IX din HG nr.1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificarile si completarile ulterioare, cu cele ale art. 36 alin. (2) lit.b) și alin.(4)  lit.c) din Legea nr.215/2001 privind administratia publica locală, republicată, cu modificările și completările ulterioare, ale art. 20, alin.(1), lit.b) din Legea nr.273/2006 privind finanţele publice locale, cu modificările şi completările ulterioare, precum și cu cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora consiliile locale exercită atribuția de a stabili nivelul impozitelor și taxelor locale și de a indexa până la data de 30 aprilie impozitele și taxele locale care constau într-o anumită sumă în lei sau care sunt stabilite pe baza unei sume în lei, ținând cont de rata inflației pentru anul fiscal anterior, comunicată pe site-urile oficiale ale Ministerului Finantelor Publice si Ministerului Dezvoltarii Regionale si Administrației Publice.

 	Faţă de cele expuse şi în conformitate cu prevederile   art. 44 din Legea nr. 215/2001 privind administraţia publică locală, republicată, cu modificările şi completările ulterioare, propun spre aprobare în şedinţa ordinară din luna noiembrie, proiectul de hotărâre privind stabilirea nivelului impozitelor, taxelor si a altor sume cuvenite bugetului local pentru anul fiscal 2026.

